  Анжелика Тихонова корреспондент Ыбылӥськон тӥрлык кылдытӥсьлы Михаил Калашниковлы 100 ар тырмонлы Шереметьево аэропортын туспуктэмъёсын адӟытон усьтӥзы. Со сярысь Удмуртиысь тӧролэн но кивалтэтлэн пресс-службазы ивортэ. Адӟытон Е терминаллэн Арт-галереяаз радъямын Туспуктэмъёсын адӟытон – со Шереметьевоысь пассажиръёслы историен но Удмуртиысь тодмо конструкторлэн улонэныз но вормонъёсыныз тодматскыны туж усто луонлык. Котькуд пассажир – адӟытонэн тодматскись – кӧнялы ке но Удмуртилы матынгес луоз. Шереметьево пыр нунал ӵоже 150 сюрслэсь ятыр адями потэ Александр Свинин, Удмуртиысь кивалтэтлэн тӧроезлэн нырысетӥ воштӥсезТуспуктэмъёсты кӧня ке люкетъёслы люкизы: «конструкторлэн улон сюресэз сярысь», «выжыослы гожтэтъёс», «политикаын ужан вакытыз», «ыбылӥськон тӥрлык лэсьтон ужез азинтонэ ватсэтэз», «валтӥсь арберизэ – АК-47 – кылдытон сюресэз», «конструктор луыса ужан вакытыз», «пичи дырыз но школа аръёсыз», «армия но ож аръёс». Калашниковлэн улонысьтыз туспуктэмъёсты 30-тӥ куарусёнозь адӟыны луоз. Пыронэз дунтэк Тодэ вайытом, 10-тӥ шуркынмонэ Михаил Калашников вордӥськем дырысен 100 ар тырмоз. Кемалась ик ӧвӧл, Ижкарын пыӵал тӥрлык лэсьтӥсьлы синпелет пуктӥзы.  Тегъёс: Москва Удмуртия МихаилКалашников адӟытон МТКалашниковлы100ар  